Originàriament la van poblar els driops però els habitants deien ser descendents de colons de l'Àtica. Durant la invasió persa del 490 aC els perses van desembarcar als presoners fets a Erètria al petit port d'Egilea ("Aegileia") que pertanyia a Estira. Al 479 aC la ciutat va combatre a Artemísion, Salamina i Platea al costat dels grecs. Després van ser membres de la Lliga Atenenca i pagaven un tribut anyal de 1200 dracmes. La flota atenenca es va establir a Estira el 356 aC. Estrabó diu que la ciutat fou destruïda per l'atenenc Fedros, i el seu territori donat a Erètria, i situa els fets a la guerra Maliaca, que no existeix, i probablement es refereix a la guerra de Làmia o Lamiaca.